О П Р Е Д Е Л Е Н И Е

гр. ЛЕВСКИ, _13.05._ 2008 г.

В ИМЕТО НА НАРОДА

Левченски районен съд в ЗАКРИТО съдебно заседание на _тринадасети май_ 2008 г. в състав:

	                 Председател: _СТОЙКА МАНОЛОВА_
			       Съдебни заседатели: Анка Грозданова 
			 				        Еросалим Желязков
	
при участието на секретаря __ и прокурора __, като разгледа докладваното от съдия Манолова н.о.х дело № _20074410200092_ по описа  за _2007_ год., за да се произнесе, взе предвид следното:

	С присъда №25 от 09.03.2007 г., постановена по н.о.х.д. № 20074410200092, по описа на Районен съд гр.Левски, съдът е признал подсъдимият К.Л. от с. А., с ЕГН **********, за виновен в това, че на 21.10.2006 г., в гр.Л., обл. П., отнел чужди движими вещи – 2200 лв. от владението на Е. Л. от с.гр., собственост на Л., без нейно съгласие, с намерение противозаконно да ги присвои, поради което и на основание чл. 196 ал.1, т.1 във вр.с чл. 194, ал.1 във вр. с чл.55 ал.1, т.1от НК е осъдил К.Л. на наказание лишаване от свобода за срок от една година, при първоначален строг режим на изтърпяване на наказанието. Съдът на основание чл. 59 ал.1 от НК при изпълнение на наказанието лишаване от свобода съдът  е приспаднал времето, през което по отношение на Л. е била взета мярка за неотклонение „задържане под стража”, считано от 19.11.2006 г.
Със същата присъда, съдът се е произнесъл относно направените по делото разноски. 
В съдебно заседание от 09.03.2007 г., на основание чл.94 ал.1, т.6, пр.2 от НПК, съдът е назначил за служебен защитник на подсъдимия определения с писмо на ПАК адвокат – А. А., вписан в Националния регистър за правна помощ.
Съгласно чл.5 ал.3 от Наредбата за заплащане на правната помощ заплащането на предоставената правна помощ се извършва от НБПП гр.София, въз основа на представен отчет от назначения за служебен защитник - адвокат, след приключване на производството по делото.
 Към момента на произнасяне на присъдата, съдът не е разполагал с решение на НБПП гр.София, което да определя дължимото възнаграждение на назначеният по делото служебен защитник – адв. А., за да могат тези разноски по делото да бъдат присъдени.
При това положение, съдът не се произнесъл с присъдата, относно разноските по делото, представляващи възнаграждението за предоставената правна помощ от адвокат А. на подсъдимия Л..
Предвид гореизложеното, и на основание чл.306 ал.1, т.4 от НПК, във връзка с чл.189 ал.3 от НПК, следва подсъдимият да бъде осъден да заплати в полза на НБПП гр.София сумата от 280 лева, представляваща възнаграждение за предоставената му правна помощ, която сума е определена с решение на НБПП гр.София № ПЛ – 795 от 27.06.2007 г., което решение е получено в РС гр.Левски на 12.05.2008 г.
Предвид гореизложеното, съдът

О П Р Е Д Е Л И:

На основание чл.306, ал.1, т.4, във вр. с чл.189 ал.3 от НПК ОСЪЖДА К.Л. от с. А., обл. П., с ЕГН ********** да заплати в полза на НБПП гр.София сумата от ДВЕСТА И ОСЕМДЕСЕТ ЛЕВА, представляваща възнаграждение за предоставената му правна помощ, определена с решение на НБПП гр.София, с № ПЛ – 795/27.06.2007 г.
ОПРЕДЕЛЕНИЕТО на съда подлежи на жалба и протест пред ПОС в 7-дневен срок, от съобщението до страните.

ПРЕДСЕДАТЕЛ:	
			
СЪДЕБНИ ЗАСЕДАТЕЛИ: 1.
			
							     2.